**Patrik Puistola** (s. 11. tammikuuta 2001 Tampere) on suomalainen jääkiekkoilija, joka pelaa SM-liigajoukkue Mikkelin Jukureissa. Hän on pelipaikaltaan vasen laitahyökkääjä.

Ura
---

### Seuraura

Puistola aloitti jääkiekkoilun Ruotsissa, kun hänen isänsä Pasi pelasi HV71:n Elitserien-joukkueessa. Palattuaan Suomeen Patrik Puistola siirtyi Pirkkalan Pingviinien junioreihin ja sieltä sittemmin Tapparaan. Hän pelasi vuoden "alaikäisenä" kokonaisen kauden sekä C-nuorissa kaudella 2015–2016 että B-nuorissa kaudella 2016–2017.

Kaudella 2017–2018 16-vuotias Puistola pelasi Tapparan A-nuorten vakiokokoonpanossa ja hän oli 15 osumallaan joukkueen kolmanneksi paras maalintekijä Pete Niemen ja Lassi Vanhatalon kanssa. Tehopisteitä runkosarjassa kertyi kaikkiaan 29. Puistola vahvisti myös pudotuspeleissä Tapparan B-nuoria. Hän jakoi tehoilla 3+7=10 koko B-nuorten SM-sarjan pudotuspelien syöttöpörssin voiton kolmen muun pelaajan kanssa sekä pistepörssin toisen sijan joukkuetoverinsa Kasper Simontaipaleen kanssa edellään vain HIFK:n Niklas Nordgren. Puistola voitti kauden päätteeksi B-nuorten SM-hopeaa.

Toukokuussa 2018 Puistola teki Tapparan kanssa kaksivuotisen SM-liigasopimuksen. Hän aloitti kauden 2018–2019 seuran A-nuorissa, mutta Puistola pelasi suurimman osan kaudestaan kuitenkin lainalla Mestis-joukkue Lempäälän Kisassa, jossa hän teki yli piste per peli -tahdilla 22 runkosarjaottelussa tehot 15+11=26 ja kahdeksassa playoff-ottelussa tehot 3+4=7. Puistola oli runkosarjassa joukkueen kolmanneksi paras maalintekijä. Hän kuitenkin poistui LeKin vahvuudesta kesken välieräsarjan, kun Puistola päästettiin alle 18-vuotiaiden MM-leiriryhmän mukaan joukkueiden välillä alun perin sovitun suunnitelman mukaisesti. Tapparan SM-liigajoukkueessa hän pelasi ensimmäisen miesten pääsarjaottelunsa Mestarien liigassa 16. lokakuuta 2018 ruotsalaista Djurgårdens IF:ää vastaan. Vain 17-vuotias Puistola merkittiin joukkueensa nelosketjun vasempaan laitaan kahden muun aiemmin kauden aikana miesten pääsarjassa debytoineiden, Kristian Tanuksen ja Kasper Simontaipaleen viereen. Hän sai ottelussa jääaikaa 8.44 minuuttia. SM-liigassa Puistola debytoi 30. lokakuuta 2018 Turun Palloseuraa vastaan. Hänet merkittiin Tapparan nelosketjuun Kristian Tanuksen ja Sami Moilasen viereen. Puistola sai ottelussa jääaikaa 5.21 minuuttia ja hän keräsi teholukeman –1. Puistola pelasi Tapparan miesten joukkueessa kauden aikana 16 runkosarja- ja yhden CHL-ottelun tehden yhden syöttöpisteen.

Carolina Hurricanes varasi Puistolan 3. kierroksella 73. pelaajana NHL:n varaustilaisuudessa 2019. Kaudella 2019–2020, marraskuussa 2019 Tappara lainasi hänet 14. joulukuuta asti ulottuvalla sopimuksella Mikkelin Jukureihin. Puistola teki siellä toisessa ottelussaan 16. marraskuuta 2019 Helsingin IFK:ta vastaan liigauransa avausmaalin ylivoimalla. Hän teki Jukureissa seitsemässä ottelussa tehot 3+2=5, kunnes Puistola loukkaantui 3. joulukuuta 2019 ottelussa Tampereen Ilvestä vastaan vastustajajoukkueen Panu Mieho taklasi häntä karvaustilanteessa avojäällä päähän. Mieho sai teostaan ottelurangaistuksen ja hänet asetettiin neljän ottelun pelikieltoon. Puistola kuntoutui noin viikkoa myöhemmin kaukalon ulkopuolisiin harjoituksiin, mutta hänen lainasopimuksensa Jukureiden kanssa päätettiin kuitenkin muutamaa päivää ennen sen alkuperäistä päättymistä. Puistola pelasi Tapparassa 24 runkosarjaottelua tehden kaksi syöttöpistettä ja seitsemän CHL-ottelua tehden kolme syöttöpistettä. Hän pelasi myös neljä ottelua lainalla Mestis-joukkue Kooveessa. Helmikuussa 2020 Tappara vuokrasi Puistolan loppukaudeksi KooKoohon, jossa hän pelasi 14 runkosarjaottelua tehopistein 3+2=5. Yhteensä Puistolan tulokaskausi toi 45 runkosarjaottelussa tehot 6+6=12.

Kaudeksi 2020–2021 Puistola siirtyi kaksivuotisella sopimuksella JYPiin. Hän pelasi siellä 50 runkosarjaottelua tehopistein 4+10=14. Alkukaudella 2021–2022 Puistola jäi joukkueessa pieneen rooliin ja hän mahtui kahdeksassa ensimmäisessä ottelussa kokoonpanoon vain kahdesti. Syyskuun 2021 lopulla Puistola palasi kevääseen 2023 ulottuvalla sopimuksella Jukureihin. Seuran kehityspäällikkö Mikko Hakkaraisen mukaan hänet hankittiin tuomaan leveyttä loukkaantumisten myötä. Tapaninpäivänä 26. joulukuuta 2021 Puistola teki ilmaveivimaalin entistä junioriseuraansa Tapparaa vastaan, jonka apuvalmentajana toimi hänen isänsä Pasi. Patrik Puistola teki ottelussa kaksi maalia, mutta Jukurit lopulta kuitenkin hävisi jatkoajalla lukemin 2–3. Janne Korhonen valitsi hänet ottelun Alumnien tähtien ykköstähdeksi. Puistola teki runkosarjassa lopulta tehot 16+8=24. Hän jakoi Jukureiden sisäisen maalipörssin kolmannen sijan Joachim Rohdinin kanssa. Puistolan maaleista kymmenen syntyi ylivoimalla ja hän voitti koko SM-liigan ylivoimamaalipörssin. Pudotuspeleissä Puistola teki seitsemässä ottelussa tehot 1+2=3. Hän teki liigauransa ensimmäisen playoff-maalin kuudennessa puolivälieräottelussa 5. huhtikuuta 2022 vieraissa entistä seuraansa KooKoota vastaan. Puistolan 1–2-voittomaali syntyi vain 1.07 minuuttia ennen varsinaisen peliajan päättymistä ja se tasoitti ottelusarjan 3–3:een. KooKoo lopulta kuitenkin eteni välieriin seitsemännen ottelun jälkeen.

Puistola nosti kaudella 2022–2023 tasoaan ja hän teki SM-liigan yhden kauden piste-ennätyksensä tehoilla 16+24=40, joilla Puistola voitti Jukureiden sisäisen pistepörssin. Hän jakoi myös joukkueen sisäisen syöttöpörssin voiton Juhamatti Aaltosen kanssa. Mestarien liigassa Puistola oli Jukureiden paras pistemies ja syöttäjä tehoilla 1+7=8. Hän voitti myös joukkueen sisäisen tehotilaston lukemalla +5. Marraskuussa 2022 Puistola teki Jukureiden kanssa vuoden mittaisen jatkosopimuksen.

Helmikuussa 2023 Carolina Hurricanes kauppasi Puistolan pelaajaoikeudet Edmonton Oilersiin vaihdossa maanmieheensä Jesse Puljujärveen.

### Maajoukkueura

Puistola pelasi alle 20-vuotiaiden MM-kilpailuissa vuonna 2020, jolloin hän oli Suomen paras maalintekijä viidellä osumallaan. Valmennus valitsi Puistolan joukkueensa turnauksen yhdeksi kolmesta parhaasta pelaajasta. Hänet valittiin myös Kazakstania vastaan pelatun alkulohkon ottelun päätteeksi Suomen ottelun parhaaksi pelaajaksi. Puistola palkittiin alle 20-vuotiaiden maajoukkueen kauden 2019–2020 parhaana pelaajana Olli Jokinen -palkinnolla.

Puistola pelasi myös alle 18-vuotiaiden MM-kilpailuissa vuonna 2019, jolloin hän voitti viidellä osumallaan Suomen sisäisen maalipörssin sekä jakoi sisäisen pistepörssin voiton Leevi Aaltosen kanssa. Puistola onnistui tekemään alkulohkon päätösottelussa Sveitsiä vastaan kypärätempun, kun Suomi voitti ottelun murskalukemin 12–0. Hänen ensimmäinen maalinsa syntyi alivoimalla ja kolmas kahden miehen ylivoimalla. Puistola valittiin joukkueensa ottelun parhaaksi pelaajaksi.

Puistola pelasi myös alle 18-vuotiaiden Hlinka Gretzky Cupissa vuonna 2018, jolloin hän oli neljällä osumallaan Suomen paras maalintekijä. Puistola pelasi myös World U-17 Hockey Challengessa vuonna 2017, jolloin hän oli tehoilla 2+4=6 Suomen paras syöttäjä Anton Lundellin kanssa ja toiseksi paras pistemies hänen jälkeensä. Yhteensä Puistola on pelannut 16 nuorten ja 48 poikien maaottelua.

Suomen A-maajoukkueessa Puistola on pelannut viisi ottelua tehden kolme syöttöpistettä. Hän teki A-maajoukkuedebyyttinsä Nordic Cupissa 15. huhtikuuta 2023 Lillehammerissa Norjaa vastaan. Puistola merkittiin Suomen kolmosketjun vasempaan laitaan Julius Mattilan ja Markus Hännikäisen viereen.

Puistola valittiin Pohjola-leirin parhaaksi pelaajaksi ja tähdistökentälliseen vuonna 2016.

Muuta
-----

Puistolan puolustajana pelannut isä Pasi on vuoden 2011 maailmanmestari, joka pelasi omalla urallaan pudotuspelit mukaan lukien yhteensä 670 SM-liigaottelua sekä yhteensä 338 ottelua Ruotsin Elitserienissä ja kaksi kautta KHL:ssä. Hän toimii nykyään Tapparan SM-liigajoukkueen apuvalmentajana. Patrik Puistolan pikkuveli Niklas pelaa hyökkääjänä Tapparan U20-joukkueessa. Puistola pelaa myös rullakiekkoa Team Haipin joukkueessa. Puistola oli voittamassa kesällä 2021 Suomen mestaruutta Team Haipin joukkueessa.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2017–2018 | Tappara | A-SM | 50 | 15 | 14 | 29 | 12 | 9 | 3 | 2 | 5 | 4 |
| 2018–2019 | Tappara | A-SM | 25 | 11 | 11 | 22 | 18 | – | – | – | – | – | U18 | 5 | 5 | 0 | 5 | 2 |
|  | Tappara | SM-liiga | 16 | 0 | 1 | 1 | 0 | – | – | – | – | – |
|  | LeKi | Mestis | 22 | 15 | 11 | 26 | 2 | 8 | 3 | 4 | 7 | 2 |
| 2019–2020 | Tappara | SM-liiga | 24 | 0 | 2 | 2 | 2 | – | – | – | – | – | JMM | 7 | 5 | 3 | 8 | 2 |
|  | KOOVEE | Mestis | 4 | 1 | 3 | 4 | 0 | – | – | – | – | – |
|  | Jukurit | SM-liiga | 7 | 3 | 2 | 5 | 0 | – | – | – | – | – |
|  | KooKoo | SM-liiga | 14 | 3 | 2 | 5 | 0 | – | – | – | – | – |
| 2020–2021 | JYP | SM-liiga | 50 | 4 | 10 | 14 | 16 | – | – | – | – | – |
| 2021–2022 | JYP | SM-liiga | 2 | 0 | 0 | 0 | 0 | – | – | – | – | – |
|  | Jukurit | SM-liiga | 54 | 16 | 8 | 24 | 6 | 7 | 1 | 2 | 3 | 6 |
| 2022–2023 | Jukurit | SM-liiga | 60 | 16 | 24 | 40 | 12 | – | – | – | – | – |
| 2023–2024 | Jukurit | SM-liiga | 54 | 19 | 26 | 45 | 14 | 6 | 5 | 3 | 8 | 0 |
| 6 kautta | yhteensä | SM-liiga | 281 | 61 | 75 | 136 | 50 | 13 | 6 | 5 | 11 | 6 |
| 2 kautta | yhteensä | Mestis | 26 | 16 | 14 | 30 | 2 | 8 | 3 | 4 | 7 | 2 |

Lähteet
-------

* Patrik Puistola The Internet Hockey Databasessa (englanniksi)
* Patrik Puistola Eurohockey-sivustolla (englanniksi)
* Patrik Puistola *Elite Prospects*. Everysport Media Group AB.  (englanniksi)

### Viitteet

1. ↑  JYP Kausikirja 2021 - Patrik Puistola 21 *youtube.com*.  1.9.2021. JYP Jyväskylä Oy. Viitattu 25.11.2021.
2. ↑  Sihvonen, Arto: Patrik Puistola - Keltaisten viirien metsästäjä *leijonat.fi*.  10.11.2018. Suomen Jääkiekkoliitto – Finlands Ishockeyförbund ry. Viitattu 29.4.2019.
3. 1 2  Tilastot - Patrik Puistola *liiga.fi*. Jääkiekon SM-liiga Oy. Viitattu 15.4.2021.
4. 1 2 3 4 5 6 7 8 9 10  Patrik Puistola *Elite Prospects*. Everysport Media Group AB.  (englanniksi)
5. ↑  Pesonen, Jarmo: Pikkuleijonissa pelaa useita tunnettujen isien poikia – Torstaina he esittäytyvät savonlinnalaisyleisölle maaottelussa Tshekkiä vastaan *ita-savo.fi*.  26.12.2017. Kaakon Viestintä Oy. Viitattu 16.10.2018.
6. ↑  Elite Prospects - Tappara U20 *eliteprospects.com*. Everysport Media Group AB. Viitattu 29.4.2019. (englanniksi)
7. ↑  Elite Prospects - U18 SM-sarja Stats 2017-2018 *eliteprospects.com*. Everysport Media Group AB. Viitattu 29.4.2019. (englanniksi)
8. ↑  Konkarivahti Bäckströmin liigaura jatkuu Tapparassa − nuorille lupauksille myös sopimuksia *Jatkoaika.com*.  22.5.2018. Jatkoaika r.y. Viitattu 16.10.2018.
9. ↑  Elite Prospects - LeKi *eliteprospects.com*. Everysport Media Group AB. Viitattu 29.4.2019. (englanniksi)
10. ↑  Isokoski, Riku: Patrik Puistolan lähtö nuorten MM-leirille jäi harmittamaan Miikka Kuuselaa: "Onhan se kummallinen tilanne" *Jatkoaika.com*.  8.4.2019. Jatkoaika r.y. Viitattu 29.4.2019.
11. ↑  Matches *championshockeyleague.com*.  16.10.2018. Champions Hockey League (CHL) AG. Viitattu 16.10.2018. (englanniksi)
12. ↑  Matches *championshockeyleague.com*.  16.10.2018. Champions Hockey League (CHL) AG. Viitattu 16.10.2018. (englanniksi)
13. ↑  Tappara - TPS, 30.10.2018 *liiga.fi*.  30.10.2018. Jääkiekon SM-liiga Oy. Viitattu 30.10.2018.
14. ↑  Tappara - TPS, 30.10.2018 *liiga.fi*.  30.10.2018. Jääkiekon SM-liiga Oy. Viitattu 30.10.2018.
15. ↑  Hyökkääjälupaus Puistola lainalle Jukureihin, Alho jatkaa Ketterässä *Jatkoaika.com*.  13.11.2019. Jatkoaika r.y. Viitattu 13.11.2019.
16. ↑  Jukurit - HIFK, 16.11.2019 *liiga.fi*.  16.11.2019. Jääkiekon SM-liiga Oy. Viitattu 17.11.2019.
17. ↑  Lahtinen, Matias: Patrik Puistolan tyrmännyt Ilveksen Panu Miehon kohutaklaus johti Liigassa neljän ottelun pelikieltoon – "Lähtökohtaisesti yksin taklaajalla on vastuu" *Jatkoaika.com*.  5.12.2019. Jatkoaika r.y. Viitattu 11.12.2019.
18. ↑  Heippa, Patu! *twitter.com*.  11.12.2019. Jukurit HC Oy. Viitattu 10.4.2023.
19. ↑  Isokoski, Riku: Ovet kävivät Tapparan hyökkäyksessä – Puistola loppukaudeksi Kouvolaan, Tanus palaa Jukureista kotiin *Jatkoaika.com*.  3.2.2020. Jatkoaika r.y. Viitattu 3.2.2020.
20. ↑  JYP kiinnitti kuusi uutta pelaajaa ja valmentajan Sveitsistä − Valmentajalegenda lähtee organisaatiosta *Jatkoaika.com*.  26.3.2020. Jatkoaika r.y. Viitattu 26.3.2020.
21. ↑  Patrik Puistola jättää JYPin – uusi osoite löytyy Mikkelistä *Jatkoaika.com*.  30.9.2021. Jatkoaika r.y. Viitattu 30.9.2021.
22. ↑  Hämäläinen, Tuomas: Jukurit-lupaus iski henkeäsalpaavan ilmaveivimaalin! Isän ilme näkemisen arvioinen *MTVuutiset.fi*.  26.12.2021. Telia Company AB. Viitattu 26.12.2021.
23. ↑  Jukurit - Tappara, 26.12.2021 *liiga.fi*.  26.12.2021. Jääkiekon SM-liiga Oy. Viitattu 26.12.2021.
24. ↑  Elite Prospects - Jukurit *eliteprospects.com*. Everysport Media Group AB. Viitattu 27.5.2022. (englanniksi)
25. ↑  Pelaajatilastot *old.liiga.fi*. Jääkiekon SM-liiga Oy. Viitattu 27.5.2022.
26. ↑  Kookoo - Jukurit, 5.4.2022 *liiga.fi*.  5.4.2022. Jääkiekon SM-liiga Oy. Viitattu 27.5.2022.
27. ↑  Oinonen, Juha: Jukureiden tehohyökkääjä Patrik Puistola tähyää NHL:ään: "Luistelu ja kamppailupelaaminen ovat tärkeimmät kehityskohteeni" *Jatkoaika.com*.  8.2.2023. Jatkoaika r.y. Viitattu 10.4.2023.
28. ↑  Elite Prospects - Jukurit *eliteprospects.com*. Everysport Media Group AB. Viitattu 10.4.2023. (englanniksi)
29. ↑  Jukurit jatkosopimukseen Patrik Puistolan kanssa − "On kehittänyt heikkouksiaan suurin askelin" *Jatkoaika.com*.  2.11.2022. Jatkoaika r.y. Viitattu 2.11.2022.
30. ↑  RELEASE: Oilers acquire Puistola from Hurricanes for Puljujarvi *nhl.com/oilers*.  28.2.2023. EDMONTON, AB:  Edmonton Oilers. Viitattu 10.4.2023. (englanniksi)
31. ↑  Kalmari, Viljami: Jesse Puljujärvi kaupattiin! *iltalehti.fi*.  28.2.2023. Alma Media Suomi Oy. Viitattu 28.2.2023.
32. ↑  Elite Prospects - Finland U20 *eliteprospects.com*. Everysport Media Group AB. Viitattu 5.1.2020. (englanniksi)
33. ↑  BEST PLAYER OF THE GAME SELECTED BY THE TEAM (pdf) *iihf.com*.  5.1.2020. IIHF. Viitattu 6.1.2020. (englanniksi)
34. ↑  Mennander, Pasi: Maajoukkuekauden 2019–20 parhaat pelaajat valittu – Puistola, Räty, Marjala, Lassila ja Laitinen *leijonat.fi*.  17.3.2020. Suomen Jääkiekkoliitto – Finlands Ishockeyförbund ry. Viitattu 27.3.2020.
35. ↑  Elite Prospects - Finland U18 *eliteprospects.com*. Everysport Media Group AB. Viitattu 29.4.2019. (englanniksi)
36. ↑  GAME SUMMARY (pdf) *stats.iihf.com*.  23.4.2019. IIHF. Viitattu 29.4.2019. (englanniksi)
37. ↑  BEST PLAYER OF THE GAME SELECTED BY THE TEAM (pdf) *iihf.com*.  28.4.2019. IIHF. Viitattu 6.1.2020. (englanniksi)
38. ↑  Elite Prospects - Finland U18 *eliteprospects.com*. Everysport Media Group AB. Viitattu 29.4.2019. (englanniksi)
39. ↑  Elite Prospects - Finland U17 *eliteprospects.com*. Everysport Media Group AB. Viitattu 29.4.2019. (englanniksi)
40. ↑  Tilanne 11.2.2024
41. ↑  Toinen Norja-ottelu käyntiin klo 16 - Suora lähetys discovery+ - Leijonien kentälliset *leijonat.fi*.  15.4.2023. Suomen Jääkiekkoliitto ry – Finlands Ishockeyförbund rf. Viitattu 22.4.2023.
42. ↑  Pasi Puistola *Elite Prospects*. Everysport Media Group AB.  (englanniksi)
43. ↑  Miettinen, Heikki: Nuorten Leijonien tehohyökkääjä Patrik Puistola jää vielä isänsä saavutuksista, mutta yksi asia pojalla on, joka isältä puuttuu *HS.fi*.  4.1.2020. OSTRAVA:  Sanoma Media Finland Oy. Viitattu 5.1.2020.
44. ↑  Niklas Puistola *Elite Prospects*. Everysport Media Group AB.  (englanniksi)
45. ↑   (Arkistoitu – Internet Archive)*lähde tarkemmin?*

Jukurit – SM-liiga
6 Nordsäter |
7 Engebråten |
8 Soini |
10 Butkovskiy |
11 Leppänen |
15 Arkko |
15 Ka. Helenius |
17 Mäkinen |
18 Sandvik |
19 Häkkilä |
20 Puistola |
23 Nässén (**A**) |
25 Jormakka (**C**) |
26 Immonen (**A**) |
28 Peltomäki |
29 Frilander |
32 Hynninen |
34 O. Kovařčík |
36 Ruusu |
40 Korhonen |
41 Pasanen |
54 Piitulainen (**A**) |
60 Lundgren (**A**) |
71 Romppanen |
77 Mäkiaho |
87 M. Kovařčík |
88 Huuhtanen |
91 Ko. Helenius |
92 Salonen |
95 Batņa |
98 Larsen  

Valmentajat Jokinen – Lydman – Helenius – Hyvärinen – Forssell – Mäntylä